Tulenkantajat (lehti 1924–1930)

Tulenkantajat oli Nuoren Voiman Liiton kirjallisen harrastuspiirin julkaisema albumi, josta myös Tulenkantajien taiteilijaryhmittymä sai nimensä. Albumi alkoi ilmestyä vuonna 1924 ja muuttui neljä kertaa ilmestyttyään vuonna 1928 aikakauslehdeksi. Tulenkantajat lakkasi ilmestymästä vuonna 1930. 

Lehti ilmestyi 1928–1930, ja sitä julkaisi Tulenkantajain osakeyhtiö. Näytenumero julkaistiin marraskuussa 1928, päätoimittajana Erkki Vala. Päätoimittaja oli myöhemmin Olavi Paavolainen, ja Tulenkantajain osakeyhtiön konkurssin jälkeen kustantaja oli Oy Elävä taide. Viimeinen lehti ilmestyi kaksoisnumerona syys-lokakuu 1930. Kustantaja Tulenkantajat oy:n toiminta lakkasi huhtikuussa 1930, ja jäämistön selvittäjänä toimi Urho Kekkonen.. Lehden perustajiin kuulunut Yrjö Jylhä omisti yhtiöstä kaksi osaketta. Kun yhtiö teki konkurssin, Jylhä joutui maksamaan omista varoistaan 6 500 markkaa yhtiön velkoja. 

Erkki Vala perusti lehden 1932 uudelleen samalla nimellä Tulenkantajat, ja se ilmestyi vuoteen 1939.

Lähteet

Viitteet

Aiheesta muualla 
 Tulenkantajat-lehden vuosikerrat 1924–1930 digitoituna Kansalliskirjastossa

Ilmestymästä lakanneet suomalaiset aikakauslehdet
Suomalaiset kirjallisuuslehdet
Tulenkantajat